# Badacsonytomaj

### A Wikipédiából, a szabad lexikonból.

Koordináták: é. sz. 46.80942° k. h. 17.51375°

Badacsonytomaj
Régió | Közép-Dunántúl
Megye | Veszprém
Kistérség | Tapolcai
Rang | város
Terület | 32,70 km²
Népesség

- Összesen: 2284 fő (2001)
- Népsűrűség: 69,85 fő/km²

Irányítószám | 8258
Körzethívószám | 87
Térkép é. sz. 46.80942° k. h. 17.51375° | település Mo. térképén

Badacsonytomaj város Veszprém megyében, a Tapolcai kistérségben.

## [szerkesztés] Fekvése

A 71-es főút mentén, a Balaton északi partjának nyugati részén, a Badacsony lábánál található. A hegy valójában a település területén fekszik, amelyet ezen kívül a régi tomaji faluközpont és Badacsonyörs alkot.

Szomszédos települések: Ábrahámhegy, Badacsonytördemic, Nemesgulács, Salföld.

## [szerkesztés] Nevének eredete

Névadója állítólag egy besenyő vitéz, Urkund fia Tomaj volt, aki I. István korában birtokolta a területet.

## [szerkesztés] Története

Területe már az ókorban is lakott volt, az ásatások felszínre hozták egy kelta település maradványait. A rómaiak egész biztosan termesztettek itt szőlőt, a Badacsony oldalán akkoriban is számos ültetvény volt.

A középkorból, nem egyházi birtok lévén, kevés feljegyzés maradt fenn a községről. Első okleveles említése 1313-ból származik, Thomay formában. Mindenesetre 1263-ban már pálos rendház állt itt, ennek nyomait a 19. század során tárták fel.

A török hódoltság idején lakossága megfogyatkozott, 1550-ben plébániája is elhagyatva állt, de a források szerint a település folyamatosan lakott volt. Az itt élők ekkor is főleg szőlő- és gyümölcstermesztésből éltek. A 18. század során kedvelt pihenőhellyé vált, bora kedvelt lett és sorra épültek itt a pincék és a borházak.

Fejlődése a bazaltbánya 1903-as megnyitásával új irányt vett, a lakosság száma megkétszereződött, elindult az iparosodás; 1909-től lóvasút is járt a településen. A termelés 1965-ben befejeződött, de a hegy látványa és élővilága sajnos nagyon megsínylette a félévszázados bányászatot. A további károkat megelőzendő hamarosan tájvédelmi körzetté nyilvánították.

A település 2004. július 1-én kapott városi rangot.

## [szerkesztés] Nevezetességei

A város nevezetessége az 1750-es években, neoromán stílusban, bazaltból épült római katolikus templom.

- Szegedy Róza-ház, Kisfaludy Sándor és felesége, Szegedy Róza egykori lakhelye.
- Az 1750-es években, neoromán stílusban, bazaltból épült római katolikus templom.
- Kisfaludy Sándor présháza.

## [szerkesztés] Híres lakói

- Kisfaludy Sándor
- Herczeg Ferenc
- Keresztúry Dezső
- Jankovich Ferenc
- Tatay Sándor
- Egry József
- Bogyay Lajos
- Pauler Ákos

## [szerkesztés] Külső hivatkozások

- Badacsonytomaj Önkormányzatának honlapja
- Badacsonytomaj a Vendégvárón
- Az Irány Magyarország! honlapján
- A Balaton.net-en
- Linkgyűjtemény Badacsonyról
- Vasútállomás
- Légifotók a városról

A Wikimedia Commons tartalmaz Badacsonytomaj témájú médiaállományokat.

Veszprém megye városai
Ajka | Badacsonytomaj | Balatonalmádi | Balatonfüred | Balatonfűzfő | Berhida
Devecser | Herend | Pápa | Sümeg | Tapolca | Várpalota | Veszprém | Zirc

A lap eredeti címe "http://hu.wikipedia.org../../../b/a/d/Badacsonytomaj.html"

Kategóriák: Magyarország városai | Veszprém megye települései | Balaton

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Svenska